REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/227-21

29. jun 2021. godine

B e o g r a d

Z A P I S N I K

46. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 29. JUNA 2021. GODINE

 Sednica je počela u 9.35 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Luka Kebara, Ilija Matejić, Jovan Palalić, Vuk Mirčetić, Uglješa Mrdić, Olja Petrović, Željko Tomić i Toma Fila.

 Član Odbora Nevena Veinović i Arpad Fremond, zamenik člana Odbora Balinta Pastora pristupili su sednici u toku razmatranja druge tačke dnevnog reda.

 Sednici nisu prisustvovali članovi Odbora: Dubravka Kralj, Violeta Ocokoljić, Milena Popović, Milenko Jovanov, Marija Jevđić i Đuro Perić, niti njihovi zamenici.

Nevena Veinović.

 Sednici su prisustvovali i: Marijana Dukić Mijatović, državni sekretar u Ministarstvu prosvete, nauke i tehnološkog razvoja i Aleksandra Čamagić, pomoćnik ministra u Ministarstvu za brigu o porodici.

Na predlog predsednika, Odbor je jednoglasno (9 glasova za) usvojio sledeći

D n e v n i r e d:

 - Usvajanje zapisnika 44. i 45. sednice Odbora

1. Razmatranje Predloga zakona o studentskom organizovanju, koji je podnela Vlada (broj 011-974/21 od 4. juna 2021. godine), u pojedinostima;

2. Razmatranje Predloga zakona o izmenama i dopunama Zakona o visokom obrazovanju, koji je podnela Vlada (broj 011-975/21 od 4. juna 2021. godine), u pojedinostima;

3. Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada (broj 011-977/21 od 4. juna 2021. godine), u pojedinostima;

4. Davanje odgovora Ustavnom sudu povodom inicijative za pokretanje postupka za ocenu ustavnosti odredbe člana 236. stav 1. tačka 2), člana 238. i člana 241. stav 1. Zakona o naknadama za korišćenje javnih dobara ( „Službeni glasnik RS“, broj 95/18 i 49/19);

5. Predlog Odluke o izmeni Odluke o obrazovanju Radne grupe za izradu akta o promeni Ustava Republike Srbije (04 broj: 02-1169/21).

Pre prelaska na rad po utvrđenom dnevnom redu Odbor je jednoglasno (9 glasova za) bez primedaba, usvojio zapisnike 44. i 45. sednice Odbora.

 **Prva tačka dnevnog reda:** Razmatranje Predloga zakona o studentskom organizovanju, koji je podnela Vlada (broj 011-974/21 od 4. juna 2021. godine), u pojedinostima

 Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o studentskom organizovanju i smatra da su u skladu sa Ustavom i pravnim sistemom Republike Srbije sledeći amandmani:

 - na član 5. sa ispravkom, koji je podnela narodni poslanik Sandra Božić;

 - na član 6. koji je podnela narodni poslanik Sandra Božić;

 - na član 7. koji je podnela narodni poslanik Sandra Božić.

 Odbor je odluku doneo jednoglasno (9 glasova za).

 Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda:** Razmatranje Predloga zakona o izmenama i dopunama Zakona o visokom obrazovanju, koji je podnela Vlada (broj 011-975/21 od 4. juna 2021. godine), u pojedinostima

 Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o izmenama i dopunama Zakona o visokom obrazovanju i smatra da su u skladu sa Ustavom i pravnim sistemom Republike Srbije sledeći amandmani:

- na član 3. koji je podnela narodni poslanik Sandra Božić;

- na član 20. koji je podneo narodni poslanik Aleksandar Martinović;

- na član 22. koji je podnela narodni poslanik Sandra Joković;

- na član 27. koji je podneo narodni poslanik Mladen Bošković;

- na član 32. koji je podneo narodni poslanik Aleksandar Martinović.

 Odbor je odluku doneo većinom glasova (10 glasova za, jedan nije glasao).

 Za izvestioca Odbora na sednici Narodne skupštine određen je predsednik Odbora.

 **Treća tačka dnevnog reda:** Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada (broj 011-977/21 od 4. juna 2021. godine), u pojedinostima

 Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o izmenama i dopunama Zakona o finansijskoj podršci porodici sa decom i smatra da su u skladu sa Ustavom i pravnim sistemom Republike Srbije sledeći amandmani:

 - na član 3. koji su zajedno podneli narodni poslanici Đorđe Komlenski, Marijan Rističević, Bojan Torbica i Ana Karadžić;

- na član 6. koji su zajedno podneli narodni poslanici Đorđe Komlenski, Marijan Rističević, Bojan Torbica i Ana Karadžić;

- na član 7. koji su zajedno podneli narodni poslanici Đorđe Komlenski, Marijan Rističević, Bojan Torbica i Ana Karadžić;

- na član 14. koji je podnela Vlada;

- na član 21. koji je podnela narodni poslanik Milanka Jevtović Vukojičić.

 Odbor je odluku doneo većinom glasova (10 glasova za, 1 nije glasao).

 Za izvestioca Odbora na sednici Narodne skupštine određen je predsednik Odbora.

 **Četvrta tačka dnevnog reda**: Davanje odgovora Ustavnom sudu povodom inicijative za pokretanje postupka za ocenu ustavnosti odredbe člana 236. stav 1. tačka 2), člana 238. i člana 241. stav 1. Zakona o naknadama za korišćenje javnih dobara ( „Službeni glasnik RS“, broj 95/18 i 49/19)

 Dopisom od 17. juna ove godine, Vlada je uputila Narodnoj skupštini Mišljenje povodom inicijative za pokretanje postupka za ocenu ustavnosti odredbe člana 236. stav 1. tačka 2), člana 238. i člana 241. stav 1. Zakona o naknadama za korišćenje javnih dobara („Službeni glasnik RS“, broj 95/18 i 49/19).

 Odbor je jednoglasno (11 glasova za) odlučio da dostavi Ustavnom sudu odgovor kao u predloženom tekstu.

 **Peta tačka dnevnog reda**: Predlog Odluke o izmeni Odluke o obrazovanju Radne grupe za izradu akta o promeni Ustava Republike Srbije (04 broj: 02-1169/21)

 Na predlog predsednika, Odbor je jednoglasno (11 glasova za) doneo Odluku o izmeni Odluke o obrazovanju Radne grupe za izradu akta o promeni Ustava Republike Srbije kojom se umesto prof. dr Srđana Đorđevića, redovnog profesora Pravnog fakulteta u Kragujevcu, za člana Radne grupe imenuje prof. dr Bojan Milosavljević, redovni profesor Pravnog fakulteta Univerziteta u Beogradu.

 Sednica je završena u 9.55 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević